GASTRITELE ACUTE
Gastritele acute se caracterizeaza printr-o evolutie scurta si infiltrat inflamator cu polimorfonucleare neutrofile.

GASTRITA ACUTA EROZIVA SI HEMORAGICA

Mai poate fi intalnita si sub denumirea de: gastrita acuta eroziva, gastrita acuta hemoragica, gastrita acuta de stress, gastropatia indusa de antiinflamatoare nonsteroidiene, gastropatia hemoragica.

Eroziunile acute gastrice pot apare intr-o varietate de conditii etiologice:

- medicamente (antiinflamatoare nonsteroidiene sau steroidine, citostatice, produse continand fier, antibiotice – eritromicina, tetraciclina, doxiciclina, rezerpina, clofibrat);

- ingestia de alcool etilic cu o concentratie de peste 12% sau ingestia de substante caustice;

- politraumatismele si interventiile chirurgicale extinse;

- leziuni ale sistemului nervos central sau meningo-encefalite, arsuri extinse, stari de soc (septic, hipovolemic, anafilactic) sau insuficiente grave de organ (respiratorie, renala, hepatica);

- refluxul duodeno-gastric;

- radiatiile X;

- ischemia mucoasei (tromboza sau embolie arteriala).

Se pot distinge astfel ma imulte forme clinice : eroziunile acute de stress, gastrita eroziva medicamentoasa, gastrita alcoolica, gastrita de iradiere, gastrita uremica, gastrita acuta eroziva indusa de substante caustice.

Simptomele gastritei acute erozive constau in durere epigastrica, greturi, varsaturi. O mare parte dintre pacienti sunt asimptomatici. La putini pacienti hemoragia digestiva superioara poate complica tabloul clinic, la majoritatea fiind insa oculta. La bolnavii cu eroziuni de stress, tabloul clinic este dominat de manifestarile bolii de baza.

Atitudine practica

In demonstrarea prezentei gastritei acute, examinarea endoscopica a tubului digestiv are un rol central. Obiectivarea eroziunilor acute se poate face numai daca examenul endoscopic se efectueaza in primele 1-2 zile de la aparitia acestora, datorita turn-overului de 3-5 zile al celulelor epiteliului gastric. Eroziunile gastrice apar acoperite de cruste hematice sau de fibrina. Mucoasa este congestionata, edematiata si friabila la atingerea cu endoscopul.

Histologic (biopsia mucoasei gastrice, se precizeaza substratul modificarilor constatate endoscopic.
Mai pot fi necesare: hemograma, timpul Quick, fibrinogenemia, creatinemia, ureea serica.
Tratamentul gastritelor acute erozive este dependent de conditia etiologia. Pacientii cu factori de risc de sangerare, adica cei cu arsuri, traumastime severe, leziuni neurologice, septicemia, insuficiente severe de organ, vor fi internati in unitati de terapie intensive. Trebuie in primul rand tratata boala de baza. Tratamentul propriu-zis se adreseaza verigilor patogenice, el fiind administrat atat pacientilor cu gastrita acuta, cat si profilactic celor aflati la risc de a o dezvolta (ne referim aici indeosebi la pacientii internati in sectiile de terapie intensiva):
- inhibitori ai pompei de proton (omeprazol 20-40 mg / zi; pantoprazol 40 mg / zi; lansoprazol 30 mg / zi; esomeprazol 40-80 mg / zi);

- blocanti H2 (ranitidina 150-300 mg / zi; famotidina 20-40 mg / zi; nizatidina 150-300 mg / zi) sau 

- prostaglandina E (Cytotec) 200 micrograme x 4 / zi p.o;

- sucralfat 1g x 4 / zi p.o.

În cazul hemoragiei digestive clinic manifeste, se practica  efectuarea endoscopiei digestive superioare, coagularea leziunilor descoperite folosind plasma-argon. In cazurile refractare, se poate ajunge la interventie chirurgicala (gastrectomie).

GASTRITA ACUTA PRODUSA DE HELICOBACTER PYLORI

Este produsa de infectia recenta cu aceasta bacterie.

Manifestarile clinice in infectia acuta cu Helicobacter pylori pot lipsi sau sunt minime. De cele mai multe ori constau in greturi, varsaturi, durere epigastrica. Pacientii sunt afebrili.

Atitudine practica
Diagnosticul gastritei acute Helicobacter pylori pozitive se face pe baza examenului endoscopic, carea arata de obicei congestie parcelara, indeosebi in antru, pe baza examenului histologic, care arata infiltrat inflamator cu polimorfonucleare neutrofile in submucoasa gastrica, si prin evidentierea bacteriei, fie pe sectiunile histologice, fie prin testul respirator sau prin testul rapid al ureazei. In sange, se pot gasi anticorpi anti Helicobacter pylori din clasa IgM.

Tratamentul gastritei acute datorate Helicobacter pylori este identic cu tratamentul de eradicare expus la gastrita cronica (tip B). Simptomatic, se pot admnistra prokinetice (metoclopramid 10 mg x 3-6 ori / zi; domperidon 10-20 mg x 3-6 ori / zi).

GASTRITA FLEGMONOASA

Este o entitate rara, ce apare mai frecvent la pacientii cu imunodeficienta (SIDA, tratati cu citostatice sau imunosupresoare, alcoolici, varstnici). Boala apare mai frecvent dupa rezectii gastrice sau traumatisme ale peretelui gastric (fie ele in timpul gastroscopiei, sondajului gastric, polipectomiei endoscopice). Presupune o infectie bacteriana a peretelui gastric, fiind implicate de obicei Escherichia Coli, Proteus, stafilococi, Helicobacter pylori si mult mai rar steptococi, pneumococi, Clostridium perfringens.
Inflamtatia purulenta intereseaza mai frecvent submucoasa, dar procesul inflamator se poate extinde la toate straturile stomacului, pe caer le poate depasi.

Tabloul clinic este cel al abdomenului acut si starii septice. Durerea este initial localizata in epigastru, ulterior, dupa extinderea la peritoneu, devine difuza. Greturile si varsaturile completeaza tabloul clinic. Uneori pot prezenta si hemoragie digestiva superioara.

Atitudine practica
In stabilirea diagnosticului sunt necesare Radiografia abdominala pe gol, ce poate pune in evidenta aer in peretele gastric sau prezenta pneumoperitoneului, examinarea ecografica sau CT abdominala, ce evidentiaza ingrosarea peretelui gastric, explorari bacteriologice (hemocultura, culturi din aspiratul gastric) ce pot pune in evidenta agentul etiologic. Hemograma, creatinina serica, ionograma, transaminazele, amilaza/ lipaza serice, bilirubinemia totala/ directa, fibrinogenemia ajuta la conturarea diagnosticului pozitiv si la excluderea altor afectiuni.

Suferinta este o urgenta medico-chirurgicala. Mijloacele terapeutice sunt reprezentate in principal de antibioterapie cu spectrul larg, corectarea dezechilibrelor hidroelectrolitice si acidobazice, asigurarea functiilor vitale, efectuata intr-un serviciu de terapie intensiva. Daca evolutia este nefavorabila in urma masurarilor conservative, este indicata interventia chirurgicala (gastrectomie).

GASTRITA ALERGICA

Este vorba de o alergie alimentara, de obicei la capsuni, crustacee, ciocolata.

Manifestarile clinice constau in epigastralgii, greata, varsaturi, si, caracteristic, se repeta in urma consumului alimentului incriminat.

Atitudine practica
Este necesar a se indeplini criteriile Ingelfinger:

- aparitia rapida a simptomelor dupa cantitati mici de alimente ingerate;

- manifestarile sa se repete la o a doua ingestie;

- prezenta testelor cutanate pozitive;

- mecanismul alergic sa fie dovedit [este necesar a se efectua o hemograma (apare eozinofilie, fiind vorba de o reactie alergica de tip I) si a se doza nivelul seric al imunoglobulinelor E, care ar trebui sa fie crescut].

        Gastrita (gastroenterita) cu eozinofile
Boala rara ce apartine grupului bolilor eozinofilice gastrointestinale, care poate apare la orice varsta (desi este mai frecventa la 30 de ani), caracterizata prin:

1. manifestari gastrointestinale

2. infiltrat inflamator cu eozinofile in peretele stomacului sau intestinului

3. absenta unei cauze evidente de eozinofilie

4. absenta infiltrarii cu eozinofile in alte organe decat tubul digestiv.

Patogenie: infiltrare cu eozinofile a straturilor peretelui digestiv si eliberare de mediatori citotoxici, ca reactie la prezenta unui alergen alimentar.

Manifestari clinice sunt nespecifice si depind de localizarea infiltratului inflamator in mucoasa (epigastralgii, greata, varsaturi, hemoragii oculte, anemie feripriva, malabsortie), musculara (ocluzie intestinala) sau seroasa (ascita).

Facultativ: eozinofilie periferica (50-100% din cazuri), eozinofilie in lichidul ascitic, antecedente atopice (astm, rinita, urticarie; 25-75% din cazuri), cresterea IgE.

Diagnosticul pozitiv confirmat prin endoscopie digestiva superioara (eritem, exudat albicios, eroziuni, ulceratii, pliuri ingrosate) cu prelevare de biopsii si examen histopatologic care evidentiaza un infiltrat inflamator cu eozinofile (mai mult de 20 eozinofile/camp cu magnificatie inalta) la nivelul mucoasei. Infiltratul poate fi parcelar, de aceea se vor lua biopsii multiple (minimum 6), etajate, de preferat din zonele cu aspect anormal, dar poate fi localizat doar in stratul muscular sau seros, nefiind accesibil decat biopsiilor chirurgicale. Testarea cutanata pentru alergeni alimentari si inhalatori este utila doar pentru cei la care se banuieste un mecanism mediat de IgE (sugerat de asocierea cu alte manifestari atopice): are valoare predictiva negativa mare si valoare predictiva pozitiva mica. Tranzitul baritat esogastrointestinal are utilitate redusa: pliuri groase si mai rigide, stricturi. Ecografia, tomografia computerizata: pot evidentia eventuala ascita.

Diagnosticul diferential: tulburari functionale esogastrice, sindromul de intestin iritabil, alte cauze de eozinofilie (infectii sistemice, afectiuni intestinale inflamatorii idiopatice sau autoimune, reactii adverse la medicamente- aspirina, azathioprina, enalapril, carbamazepina, sindrom hipereozinofilic, posttransplant).

Evolutia este de obicei favorabila, cu perioade de remisiune si acutizari. Complicatia cea mai severa este ocluzia.

            Tratament:

- eliminarea alimentelor care au dat teste cutanate pozitive (mai frecvent oua, lapte, carne, faina, soia); uneori dieta elementala

- corticoterapie orala (prednison 40-60 mg/zi, p.o.) la cei cu manifestari ocluzive; de obicei raspunsuri apar in aproximativ 2 luni; daca nu este eficienta, este posibil recursul la chirurgie, dar manifestarile pot reapare postoperator

- pentru afectarea mucoasa, terapia orala cu prednison 40-60 mg/zi, cu reducerea progresiva a dozei odata cu controlul simptomatologiei, sau cromoglicat (200 mgx 4/zi, per os), pot fi utile.

Tratamentul consta in interzicerea alimentului/ alimentelor incriminate.

GASTRITE ACUTE DATORATE TOXIINFECTIILOR ALIMENTARE

Pentru mai multe detalii vezi capitolul de toxiinfectii alimentare.

Toxiinfectia alimentara cu enterotoxina stafilococica

Boala se manifesta la 4-8 ore de la ingestia de alimente contaminate. Apar: durere epigastrica, greata, varsaturi, febra, uneori diaree.

Tratamentul este simptomatic. Tratamentul antibiotic este ineficace (nu germenul este de vina, ci toxina produsa de el). Nu se combate greata (care ajuta la eliminarea toxinei) decat daca apar tulburari hidro-electrolitice, care evident, trebuiesc corectate.

Toxiinfectia alimentara produsa de bacilul botulinic

Boala se produce prin ingestia toxinei botulinice. Simptomele constau in epigastralgii, greturi, varsaturi; semne neurologice (blefaroptoza, diplopie, midriaza, hiporeflexie osteo-tendinoasa); hipotensiune arteriala, tahicardie.

Ingrijirea acestor pacienti se face intr-un serviciu de ATI (exista risc de paralizie a muschilor respiratori). Este necesara administrarea de antitoxina botulinica.

DIAGNOSTICUL DIFERENTIAL AL GASTRITELOR ACUTE

Gastritele acute trebuiesc in primul rand diferentiate de gastritele cronice, ulcerul peptic, suferintele in sfera biliara sau pancreatica, neoplasmul gastric, suferintele abdominale functionale.

De asemenea, un diagnostic diferential se va face intre diversele entitati prezentate mai sus.




































